दिनमा नौ जनासम्मलाई गन्तव्यमा छाडिदिएको अनुभव सम्हालेका ‘बाइकर’ तामाङ यसले आफूलाई पेट्रोल खर्च उठाइदिएको बताउँछन् । यस्तै, छिटो र सजिलै गन्तव्यमा पुगेपछि सेवाग्राहीले दिने धन्यवादले पनि उनलाई खुशी बनाउँछ । उनले एक महिनाको अवधिमा थुप्रै विदेशीलाई पनि यात्रा गराए । ‘विदेशमा यसरी कारमा यात्रा गर्ने प्रचलन पुरानो भइसकेको रहेछ । त्यसैले उनीहरू नेपालमा पनि त्यस्तै खोज्दारहेछन्,’ उनी भन्छन् । आफ्नो सवारीसाधन नभएका व्यक्तिलाई ‘टुटल’को यो सेवाले निकै सहज बनाइदिएको महत बताउँछन् ।
